ইথিওপিয়ার খাবার দাবার বেশ মশলাদার। আর খাবারের অনেকখানি জুড়ে মাংস, নানারকম মাংস। ‘টেফ’ নামের একরকম ছোটদানার শস্যের আটা দিয়ে তৈরি গামছার মাপের সরুচাকলির মত রুটি এদের প্রধান খাদ্য। ‘ইঞ্জেরা’ যার নাম। প্রায় দু ফুট ব্যাস। রাতের বেঁচে যাওয়া বাসি ইঞ্জেরাও দিব্বি টুকরো টুকরো করে ছিঁড়ে একটু মাখনে ভেজে সকালে চালিয়ে দেওয়া হয় জলখাবারে। হোটেলে আছি, তাই আন্তর্জাতিক খাবার, পৃথিবীর সব দেশে যেরকম পাওয়া যায়, অতি বিরক্তিকর।